** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 172**

(protokols Nr. 9, 10. p.)

**Par dzīvokļa īpašuma Draudzības iela 8-16, Jaunkalsnava, Kalsnavas pagasts, Madonas novads, nodošanu atsavināšanai**

Madonas novada pašvaldības Kalsnavas pagasta pārvaldē 14.08.2025. saņemts īrnieces iesniegums (reģistrēts 14.08.2025. ar reģ. Nr. KAL/1.9/25/146), ar lūgumu atsavināt dzīvokli adresē Draudzības iela 8-16, Jaunkalsnava, Kalsnavas pagasts, Madonas novads, ko īrē kopš 1994. gada.

Dzīvoklis Draudzības iela 8-16, Jaunkalsnava, Kalsnavas pagasts, Madonas novads, (kadastra Nr. 7062 900 0363) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Kalsnavas pagasta zemesgrāmatas nodalījumā Nr. 501 16, kas sastāv no dzīvokļa Nr. 16 59,9m² platībā, pie dzīvokļa īpašuma piederošās kopīpašuma 592/11967 domājamām daļām no daudzdzīvokļu mājas ar kadastra apzīmējumu 7062 011 0246 001 un zemes ar kadastra apzīmējumu 7062 011 0246.

Kalsnavas pagasta pārvalde piekrīt nekustamā īpašuma adresē Draudzības iela 8-16, Jaunkalsnava, Kalsnavas pagasts, Madonas novads, atsavināšanai, jo dzīvojamās telpas nav nepieciešamas pašvaldības funkciju pildīšanai.

Ar īrnieci noslēgts Dzīvojamo telpu īres līgums par dzīvojamām telpām adresē Draudzības iela 8-16, Jaunkalsnava, Kalsnavas pagasts, Madonas novads. Par dzīvojamām telpām īres un komunālo pakalpojumu maksājumu parāda nav.

Saskaņā ar Publiskas personas mantas atsavināšanas likuma 4. panta ceturtās daļas 5. punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45. pantā noteiktā kārtībā. Publiskas personas mantas atsavināšanas 45. panta trešā daļa paredz, ka atsavinot valsts vai pašvaldības īpašumā esošo viendzīvokļa māju vai dzīvokļa īpašumu, par kuru lietošanu likumā “Dzīvojamo telpu īres likums” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma kā patstāvīga īpašuma objekta ierakstīšanu zemesgrāmatā saskaņā ar “Dzīvokļa īpašuma likuma” 8. pantu, kas nosaka – dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprināt zemesgrāmatā, kā arī ir nepieciešama dzīvokļa īpašuma novērtēšana pie sertificēta vērtētāja.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 17.09.2025. Attīstības komitejas atzinumu, **atklāti balsojot: PAR – 19** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Nodot atsavināšanai nekustamo īpašumu Draudzības iela 8-16, Jaunkalsnava, Kalsnavas pagasts, Madonas novads, pārdodot to dzīvokļa īrniecei.
2. Uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
3. Pēc nekustamā novērtēšanas virzīt jautājumu uz domi par dzīvokļa īpašuma atsavināšanu.

 Domes priekšsēdētājs A. Lungevičs

*Bodniece 25746554*